OzLabs/hebrew-wiki-articles huggingface dataset:
נמל התעופה הבין-לאומי פוקט

נמל התעופה הבין-לאומי פוקט (בתאית: ท่าอากาศยานภูเก็ต, באנגלית: Phuket International Airport) הוא נמל התעופה של האי פוקט, וממוקם כ-32 קילומטרים צפונית לעיר פוקט. שדה התעופה הוא השדה השני העמוס בתאילנד (אחרי סוברנבהומי), ומשמש כנמל מרכזי לתיירים הרבים הפוקדים את האי.

== מתקני הנמל ==
השדה שוכן בגובה 25 מטרים מעל פני הים, ובו מסלול טיסה יחיד מאספלט שאורכו 3,000 מטרים.

בשדה שני טרמינלים: טרמינל 1 משמש לטיסות בינלאומיות וטרמינל 2 משמש לטיסות פנים ארציות. בשטח השדה ממוקם בית המלון Phuket Airport 24/7 Hotel.

== חברות תעופה ויעדים ==
כחמישים חברות תעופה מפעילות טיסות לעשרות יעדים באסיה, אירופה ואוקיאניה. אל על מפעילה מספר טיסות שבועיות לנמל, המבוצעות במטוסי בואינג 777 ובואינג 787.

{|class="wikitable sortable" style="font-size: 90%" width= align=
|- style="background:lightgrey;"
|+ עשרת היעדים הבינלאומיים העמוסים ביותר נכון לשנת 2012 הם:
! שדה תעופה||נוסעים
|-
| נמל התעופה סינגפור צ'נגי||884,104
|-
| נמל התעופה הבינלאומי של קואלה לומפור||578,324
|-
| נמל התעופה הבינלאומי של הונג קונג||567,534
|-
| נמל התעופה הבינלאומי של אינצ'ון||535,325
|-
| נמל התעופה דומודדובו||233,650
|-
| שאנגחאי||176,234
|-
| צ'נגדו||152,902
|-
| אבו דאבי||115,208
|-
| צ'ונגצ'ינג||115,014
|-
| נמל התעופה סטוקהולם ארלנדה||112,033
|-
|}

מטוס [[בואינג 747-400 של תאי איירוויז ממריא מהשדה]]

== תאונות ותקריות ==
* ב-15 באפריל 1985 התרסק מטוס בואינג 737-2P5 של תאי איירווייז קמפני, בהתרסקות נהרגו כל האחד עשר שהיו על הסיפון.
* ב-31 באוגוסט 1987 התרסקה לים טיסה 365 של תאי איירווייז קמפני בעת הגישה לנחיתה בשדה התעופה. ההתרסקות נגרמה עקב טעות אנוש, כל 83 הנוסעים ואנשי הצוות שהיו על סיפון המטוס נהרגו.
* ב-16 בספטמבר 2007 התרסקה טיסה 269 של One-Two-Go בעת שניסתה לנחות בשדה התעופה. במטוס מדגם מקדונל דאגלס MD-82 היו 123 נוסעים ושבעה אנשי צוות, מתוכם נהרגו 89.

== קישורים חיצוניים ==

* 
 מדיה וקבצים בנושא [http://www.airliners.net/search/photo.search?placesearch=Phuket%20(HKT%20%2F%20VTSP%29&distinct_entry=true נמל התעופה הבין-לאומי של פוקט] באתר Airliners.net

פוקט
קטגוריה:תאילנד: מבנים
תלמי האחד עשר

תלמי האחד עשר השם המלא תלמי אלכסנדר השני (ביוונית: Πτολεμαῖος Ἀλέξανδρος; 105 לפנה"ס – 80 לפנה"ס), היה מלך מצרים מבית תלמי לתקופה קצרה מאוד בשנת 80 לפנה"ס. הוא היה אחרון המלכים החוקיים של מצריים התלמיית.

==קורות חיים==
תלמי האחד עשר היה בנו של תלמי העשירי שמלך בקפריסין ובמצרים. אמו הייתה קלאופטרה סלנה הראשונה, אחותו של האב. הוא בילה את רוב חייו בגלות ממצרים. בעת המאבק שניהלה סבתו קלאופטרה השלישית ביחד עם אביו כנגד בית סלאוקוס בסיוע לאלכסנדר ינאי בארץ ישראל כנגד תלמי התשיעי שבא לסייע לתושבי עכו. בשנת 103 לפנה"ס סבתו שלחה אותו לאי קוס בים האגאי, יחד עם בני דודו תלמי השנים עשר ואחיו, לימים תלמי מלך קפריסין, לשם הגנתם. יחד אתם הם העבירו לאי סכום כסף גדול.

בשנת 88 לפנה"ס לערך, בעת מותו של אביו, הוא נשבה על ידי מלך פונטוס מיתרידטס השישי שכבש את אסיה הקטנה וחלקים נרחבים ביוון כולל האי קוס. הוא קיבל יחס טוב ממיתרידטס שגם דאג לחינוכו כיאה לנסיך הלניסטי. למרות זאת, בשנת 84 לפנה"ס ניצל את הקרב בין מיתרידטס לרפובליקה הרומית בהנהגתו של לוקיוס קורנליוס סולה שיצא לקרב כדי לעצור את מסע כיבושיו של מיתרדטס ולהחזיר את השטחים שנכבשו, וברח למחנהו של סולה ושב איתו לרומא כבן חסותו. סולה שהפך לאחר חזרתו לדיקטטור של רומא, השאיר אותו בעיר כבן ערובה פוליטי יקר ערך.

בשנת 81 לפנה"ס מת דודו תלמי התשיעי ללא יורשים חוקיים. את השלטון הוא השאיר לבתו ברניקי השלישית ששלטה שלטון יחיד. על פי קיקרו, תושבי אלכסנדריה לא התנגדו לשלטון היחיד שלה בגלל אהבתם הרבה אליה. סולה החליט על דעתו, ללא כל התייעצות עם ברניקי או עם אנשי שלטון אחרים במצרים, לשלוח את תלמי האחד עשר למצרים כדי לשאת את ברניקי השלישית לאישה ולמלוך יחד אתה ובכך להשיג לעצמו בן חסות בכתר המצרי. ברניקי נישאה לו בשנת 80 לפנה"ס, אך לא שיתפה פעולה וסירבה לחלוק איתו את השלטון. תלמי האחד עשר רצח אותה 19 יום לאחר נישואיהם והכריז על עצמו כשליט יחיד במצרים. כתגובה על כך אנשי אלכסנדריה, שאהבו את המלכה, גררו אותו ממקום למקום עד לבית הגימנסיון הגדול שם רצחו אותו כנקמה על מעשיו.

מאחר שלא נותרו עוד יורשים חוקיים לבית תלמי, את תלמי האחד עשר ירש בן דודו תלמי השנים עשר, בנו הלא חוקי של תלמי התשיעי.

==קישורים חיצוניים==
*[http://penelope.uchicago.edu/Thayer/E/Gazetteer/Places/Africa/Egypt/_Texts/BEVHOP/12*.html The House of Ptolemy, Chapter XII. Berenice III, Ptolemy X Alexander II, Ptolemy XI (Auletes) ] by E. R. Bevan
* 

==הערות שוליים==

11
קטגוריה:קורבנות לינץ'
קטגוריה:אישים שחיו במאה ה-1 לפנה"ס
סטנגה (להקה)

סטנגה הייתה להקת רוק-גראנג' ישראלית שהוקמה ב-1999 על ידי דר גולן. הלהקה הצליחה לבסס את עצמה בסצנה המחתרתית של תל אביב וצברה מאזינים צעירים רבים, זאת על אף שלא הצליחה להיכנס לזרם הרוק המרכזי בארץ.

== היסטוריה ==
הלהקה החלה את דרכה באשדוד, בשנת 1999, כאשר דר גולן, סולן הלהקה הקים את להקת הגראז' הראשונה שלו. דר גייס את אחיו, תום גולן לעמדת המתופף ואת נועם "המנוע" האוזמן לעמדת גיטרת הסולו. עמדת הבס, שאוישה בתחילת הדרך על ידי זהר ינוביץ', עדיין לא מתייצבת לחלוטין אבל לראשונה יש הרכב שלא משתנה לגמרי בין הופעה להופעה והשם סטנגה נולד.

בשנת 2003 הצטרף יואב מצ'ולסקי לסטנגה, כבסיסט.

בשנת 2006 הלהקה התחילה להופיע ברחבי הארץ, בין היתר בפסטיבלים דוגמת "רוק עצמאות", "בראשית", "בומבמלה" ו"שיר היונה".

ב-2008 חתמה סטנגה על חוזה עם אן אם סי, וחברה למפיק יפתח שחף (היהודים), לטובת הקלטת דיסק ראשון.

ב-2009 יצא אלבום הבכורה של הלהקה, "מה שבא לאט הולך מהר". מתוכו יצאו כסינגלים "בואי כפרה" ו"טרנזיסטור" (יוליה פלוטקין מככבת בקליפ), הסינגלים התקבלו יפה ברדיו אך לא לאורך זמן.

סטנגה ואן אם סי נפרדו ב-2011 וסטנגה הודיעה על הפסקת פעילות.

== חברי הלהקה ==
* דר גולן - סולן גיטריסט ויוצר ראשי. אחראי לחלק גדול מהעיצובים של המיתוג של סטנגה.
* נועם האוזמן - גיטריסט ויוצר חלק מהשירים של סטנגה. קולות שניים.
* תום גולן - תופים.
* יואב מצ'ולסקי - גיטרה בס.

==דיסקוגרפיה==
* מה שבא לאט הולך מהר - 2009

== קישורים חיצוניים ==

* 
* 
* 
* 

קטגוריה:להקות פאנק (Punk) ישראליות
מהדורת פקסימיליה

[[השעות העשירות מאוד של דוכס ברי, זמינה לציבור ולמלומדים רק בגרסת פקסימיליה מיניאטורית איכותית]]
כתביו המקוריים של אדגר אלן פו לסיפור "הרציחות ברחוב מורג"]]
מהדורת פקסימיליה (על פי האקדמיה ללשון העברית: העתק תאום) היא העתק מדויק של יצירה.

מקור המילה פקסימיליה הוא מלטינית - fac simile שפירושו "לעשות דומה", כלומר להעתיק באופן נאמן למקור.

מהדורת הפקסימיליה נועדה ליצור העתק, הזהה למקור ככל האפשר (לרבות: גודל, צורה, צבעים וכדומה ואף שמירה על פגמים, פגיעות ועוד), של ספר נדיר, כתב יד, מפה, הדפס או פריט אחר בעל ערך היסטורי שעותקיו המקוריים מועטים או נדירים.

מהדורות פקסימיליה יכולות להיעשות לשם מחקר מדעי או לצרכים מסחריים או פרסומיים ובדרך כלל המהדורה תהיה מוגבלת לכמה מאות עד אלפים בודדים של עותקים.

עד המאה העשרים והשתכללות האמצעים המכניים של הצילום והסריקה הממוחשבת הכנת מהדורות פקסימיליה הייתה הדרך העיקרית ליצור עותקים נאמנים למקור ככל האפשר והיה מדובר בהליך יקר, ארוך ושדורש מומחיות מיוחדת.

מהדורת פקסימיליה אינה מהדורה נוספת או הדפסה חוזרת אלא העתק מדויק של המקור והיא גם מוצגת כך על גבי היצירה.

==קישורים חיצוניים==

* 

== הערות שוליים ==

קטגוריה:כתבי יד מאוירים
קטגוריה:ספר
קטגוריה:דפוס
אלינור פארקר

אלינור ג'ין פארקר (באנגלית: Eleanor Jean Parker ; 26 ביוני 1922 - 9 בדצמבר 2013) הייתה שחקנית קולנוע אמריקאית שהתגיירה, מועמדת ל-3 פרסי אוסקר בשנות ה-50 על הופעותיה בסרטים "סיפור בלשי", "כבולה" ו"מלודיה קטועה". בנוסף, הייתה מועמדת לפרס גלובוס הזהב על תפקידה בסדרה "העולם של ברייקן" ולפרס אמי על הופעת אורח בסדרה "השעה ה-11". פארקר זכורה לקהל גם בזכות תפקידיה בקלאסיקות "האיש בעל זרוע הזהב" ו"צלילי המוסיקה".

== ביוגרפיה ==
פארקר נולדה וגדלה בקליבלנד, אוהיו. לאחר שסיימה את לימודי התיכון שלה היא חתמה על חוזה העסקה עם חברת "האחים וורנר". החלה את דרכה בהוליווד בשנות ה-40 בסרטים "המשימה למוסקבה" של מייקל קורטיז, "גאוות המארינס" לצידו של ג'ון גארפילד, "הקול של הצב" לצידו של רונלד רייגן, "בין שני עולמות" ו"לעולם אל תברח ממני".

בשנת 1950 הועמדה פארקר לפרס אוסקר לשחקנית הטובה ביותר על הופעתה בתפקיד האלמנה הצעירה מרי אלן הנשלחת לכלא בדרמת הפשע של ג'ון קרומוול "כבולה". על התפקיד היא זכתה בפרס השחקנית הטובה ביותר של פסטיבל ונציה. בשנה שלאחר מכן עבדה פארקר עם במאי העל הקלאסי ויליאם ויילר בדרמת המשטרה שלו "סיפור בלשי", בסרט היא הופיעה בתפקיד מרי אשתו של הבלש ג'ים מקלוד (קירק דאגלס) והועמדה לפרס אוסקר נוסף לתפקיד הראשי הטוב ביותר.ב-1952 שיחקה פארקר בסרט ההרפתקאות "סקרמוש" בתפקיד לינור ובדרמת המלחמה "מעל ומעבר" בתפקיד לוסי אשתו של קולונל חיל האוויר האמריקאי פול טיבטס (רוברט טיילור).

בשנת 1955 הועמדה פארקר בפעם השלישית לפרס האוסקר על תפקידה בדרמה "המנגינה שלא נגמרה" בתור כוכבת האופרה האוסטרלית מריג'ורי לורנס, באותה שנה הוסיפה לרזומה גם הופעה עבור אוטו פרמינגר בסרטו "האיש בעל זרוע הזהב" בתפקיד זוש אשתו של פרנקי מאג'קינק (פרנק סינטרה) המרותקת לכיסא גלגלים. בהמשך שנות ה-50 שיחקה פארקר גם תחת בימויו של ראול וולש במערבון "המלך וארבע המלכות" לצידו של קלארק גייבל ותחת בימויו של פרנק קפרה בקומדיה "חור בראש" בתפקיד גברת רוג'רס.

בשנות ה-60 הופיעה פארקר בקלאסיקה המוזיקלית של רוברט ווייז "צלילי המוזיקה" בתפקיד הברונית אלזה שריידר וכמו כן גם בדרמה של וינסנט מינלי "הביתה מהגבעה" לצידו של רוברט מיצ'ם.
מחוץ לעולם הקולנוע שיחקה פארקר גם בסדרות טלוויזיה, היא הועמדה לפרס אמי בשנת 1962 על הופעת אורח בסדרה "השעה ה-11" ולפרס גלובוס הזהב בשנת 1969 על הופעתה בסדרה "העולם של ברייקן".

פארקר התחתנה ארבע פעמים. בעלה הראשון היה פרד לואיס לו נישאה (למשך שנה אחת) ב-1943. בשנת 1946 התחתנה עם המפיק ברט פיירדולב וילדה לו שלושה ילדים. הם התגרשו בשנת 1953. בעלה השלישי היה הצייר פול קלמנס. הנישואים הללו נמשכו 11 שנים ולזוג נולד בן אחד (השחקן פול קלמנס). נישואיה הרביעיים היו לריימונד הירש לו היא הייתה נשואה עד למותו ב-2001.

פארקר הלכה לעולמה ב-9 בדצמבר 2013 בעיר מגוריה פאלם ספרינגס, קליפורניה מסיבוכים של דלקת ריאות בגיל 91. על פי בקשתה האחרונה גופתה נשרפה ואפרה פוזר על פני האוקיינוס השקט.
על שמה של פארקר ישנו כוכב בשדרת הכוכבים של הוליווד.

פארקר שגדלה וחונכה כנוצרייה פרוטסטנטית התגיירה ולכל אורך שנותיה ככוכבת קולנוע הגדירה עצמה כיהודייה.

== פילמוגרפיה ==

== טלוויזיה ==
* העולם של ברייקן (1965–1969)

==קישורים חיצוניים==

* 
* 

קטגוריה:ערכים שבהם תבנית בריטניקה אינה מתאימה
קטגוריה:גרות
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי גביע וולפי
קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-1922
קטגוריה:אמריקאים שנולדו ב-1922
קטגוריה:אמריקאיות שנפטרו ב-2013
קטגוריה:אמריקאים שנפטרו ב-2013
בנשוב על הפלואוצ'ניצה

בנשוב על הפלואוצ'ניצֶה (בצ'כית: Benešov nad Ploučnicí, בגרמנית: Bensen) היא עיירה במחוז אוסטי נד לבם בצ'כיה. טירה יפהפייה מתקופת הרנסאנס הסקסוני תוחמת את הכיכר המרכזית.

זהו מקום הלידה של שחקני הכדורגל הגרמנים פטר ורולנד דוק, וקאלום ווייט. 

האזכור הכתוב הראשון של הכפר הוא מ-1352.

קו הרכבת 081 מהעיר דצ'ין לכיוון העיר צ'סקה ליפה עובר בעיר. במקביל לפסים וממשיך עימם, נמצא הכביש הראשי מספר 262/II.

== חלקי העיר ==
** Benesov nad Ploučnicí
** Ovesná
תחנת הרכבת בבנשוב

==קישורים חיצוניים==

* 
* [http://benesov.n.pl.sweb.cz/ בנשוב על הפלואוצ'ניצה, והסביבה]
* [http://www.zamek-benesov.cz/ אזור הטירה]

==הערות שוליים==

קטגוריה:צ'כיה: ערים
קטגוריה:יישובים שהוקמו במאה ה-14
כביש 89 (ארצות הברית)

מעבר הכביש על [[גשר קניון גלן מעל נהר הקולורדו]]
כביש 89 הוא כביש אורך מדרום לצפון במערב ארצות הברית. הכביש מתחיל בכביש בין-מדינתי 44 (I-44) בפלגסטף שבאריזונה ומסתיים בכביש המהיר מספר 2 של אלברטה בגבול עם קנדה סמוך ליישוב באב במונטנה. עד 1992 הייתה תחילת הכביש הרשמית בעיירה נוגלס שבגבול בין ארצות הברית למקסיקו.

== אריזונה ==
הכביש מתחיל בפלגסטף. הוא ממשיך צפונה ועובר בסמוך לפארק הלאומי גרנד קניון ושמורת הנאוואחו. בסמוך לגבול עם יוטה הכביש מתפצל לשני כבישים, כביש 89 וכביש 89A. כביש 89A, כיום נתיב חלופי לכביש 89, חוצה את נהר הקולורדו על גשר נאוואחו סמוך למעבר ליז פרי, והיה עד שנות ה-60 של המאה ה-20 הנתיב המקורי של הכביש. הנתיב הנוכחי של הכביש נבנה בסוף שנות ה-50 של המאה ה-20 על מנת לשנע עובדים וחומרי בנייה לבניית סכר קניון גלן וחוצה את נהר הקולורדו סמוך לעיירה פייג' בגשר קניון גלן שנבנה בצמוד לבניית הסכר. שני הנתיבים מצטלבים מחדש בעיירה קנאב ביוטה על הגבול עם אריזונה.

בפברואר 2013 שקע קטע כביש באורך 50 מטרים כ-40 קילומטרים דרומית לפייג' כתוצאה ממפולת, והכביש נסגר לתנועה. נכון לסוף 2013 קטע כביש זה סגור והנהגים נאלצים לנסוע בדרכים חלופיות על מנת להגיע לפייג'. כתחליף חלקי נסלל כביש 89T תוך 79 ימים דרך שמורת הנוואחו.

== יוטה ==
קנאב היא היישוב הראשון על הכביש ביוטה. מכאן הכביש פונה צפונה ומוביל דרך הפארק הלאומי ציון והפארק הלאומי ברייס קניון. בהמשך עובר הכביש את עיירת הרפאים תיסטל (Thistle) שנחרבה במפולת אדמה ב-1983. מרחק קצר משם מגיע הכביש לחזית ווסאץ' (Wasatch Front), כינוי לשרשרת הערים הגדולות של יוטה המשתרעות למרגלות רכס ווסאץ' (Wasatch Range), בהן בירת יוטה סולט לייק סיטי, שבהם מתגוררים כ-80% מאוכלוסיית המדינה. הכביש עובר דרך אוגדן (Ogden) ובו הוא קרוי שדרות וושינגטון, ודרך לוגן (Logan) שבה הוא הרחוב הראשי שבו נמצאת גם אוניברסיטת המדינה של יוטה (Utah State University). הדרך ממשיכה צפונה ויוצאת מיוטה בסמוך לאגם הדובים (Bear Lake).

== איידהו ==
הכביש עוקף את אגם הדובים. בעיירה מונטפיליור (Montpelier) חוצה הכביש את כביש 30 (כביש המחבר בין פילדלפיה במזרח לפורטלנד במערב). מרחק קצר משם חוצה הכביש את הגבול למדינת ויומינג.

== ויומינג ==
בוויומינג חוצה הכביש את עמק סטאר (Star Valley) ואת הקניון הגדול של הנהר סנייק בפארק הלאומי גרנד טיטון, הוא עובר בעמק ג'קסון הול (Jackson Hole). הכביש עובר דרך פארק ידוע פחות (John D. Rockefeller, Jr. Memorial Parkway) לפני שהוא נכנס לכניסה הדרומית של פארק הלאומי ילוסטון. קטע כביש בתוך הפארק שאיננו ממוספר מחבר בין הקטע בכניסה הדרומית של כביש 89 לפארק לכניסה הצפונית מהפארק במדינת מונטנה.

== מונטנה ==
כביש 89 נכנס למונטנה בכניסה הצפונית לפארק ילוסטון, סמוך לעיירה גרדינר (Gardiner). הוא חוצה את המדינה לרוחבה בטרם הוא מתקרב לפארק הלאומי גליישר. כביש הגישה לפארק הקרוי "דרך ההולכים אל השמש" יוצא מכביש 89 בעיירה סיינט מרי (St. Mary, Montana). ממשיך הכביש וחוצה את הגבול לקנדה סמוך ליישוב באב (Babb). המשך הכביש בקנדה קרוי הכביש המהיר מספר 2 של אלברטה (Alberta Highway 2).
==קישורים חיצוניים==

== הערות שוליים ==

קטגוריה:ארצות הברית: כבישים
קטגוריה:אריזונה: תחבורה
קטגוריה:יוטה
קטגוריה:איידהו
קטגוריה:ויומינג
קטגוריה:מונטנה
שלמה סובל

הרב שלמה סובול{{תמונה להחלפה}}
הרב שלמה סובל (כתיב יידי: סאבעל, סאבל; י' בטבת תרס"א, 1 בינואר 1901 - י"ג בטבת תש"ל, 22 בדצמבר 1969) היה דרשן ירושלמי.

==תולדותיו==
נולד בדווינסק שבלטביה, בנם של שמואל סובל. בבחרותו עלה לארץ ישראל והתיישב בירושלים. בהיותו בן 18 נישא לאיטא פינא חסא, בתו של רבי בן ציון ידלר. 

ניהל התכתבות תורנית ענפה עם שני רבנים בולטים בדורו - רבי יוסף רוזין ("הרוגוטשובר") ורבי יוסף חיים זוננפלד, ופרסם את תוכן התכתבותו עמם בשני ספרים: שו"ת שלמת יוסף (התכתבותו עם הרוגוטשובר) ושו"ת שלמת חיים (התכתבותו עם הרב זוננפלד).

חיבר את הספר שלמה חדשה, שלושה חלקים, הכוללים את חידושיו וביאוריו במקרא, בהלכה ובאגדה.

יזם סדר חלוקה ללימוד ששה סדרי משנה בשנה אחת. הלימוד מבוסס על חלוקה של פרקי המשנה - 525 (כולל פרק ד' במסכת ביכורים ופרק ו' במסכת אבות) לימי השנה, ברוב ימות-השנה נלמדים 2 פרקי משנה ביום ובמיעוטם פרק אחד. סדר זה מתפרסם במסגרת לימודי ארגון ישיבה על קברו וכן בלוח דבר בעתו.

כיהן כר"מ במספר ישיבות בירושלים. היה דורש בירושלים בשבתות ובחגים.

נפטר בשנת תש"ל, ונקבר בהר המנוחות בירושלים.

==משפחתו==
הרב משה מרדכי קארפ תורם [[צדקה בחנוכה]]
בניו: יוסף, שמואל ויצחק נחמן סובל, בנותיו: רחל - אשת חיים קנריק, ורבקה - אשת ישראל מרגלית, מתלמידי ישיבת מיר בשנחאי, וחיה סלובה -אשת דודה יהושוע לייב אריה (בן הרב בן ציון יאדלר). מנכדיו: הרב שלמה סובול - רב [https://ksym.org.il/index.php?lang=en קהילת שערי יונה מנחם] ממודיעין ומייסדה של הארגון הרבני "[https://www.israelrabbis.org/%D7%94%D7%A8%D7%91-%D7%A9%D7%9C%D7%9E%D7%94-%D7%A1%D7%95%D7%91%D7%95%D7%9C ברקאי]", השופט משה סובל, והרב משה מרדכי קארפ, מרבני מודיעין עילית (חתן בתו רבקה).

==קישורים חיצוניים==
* 

==הערות שוליים==

קטגוריה:ירושלים: רבנים
קטגוריה:משפחת גולדברג-ידלר
קטגוריה:אנשי העלייה השנייה
קטגוריה:יהודים הקבורים בהר המנוחות
קטגוריה:ישראלים ילידי לטביה
קטגוריה:ישראלים שנולדו ב-1901
קטגוריה:ישראלים שנפטרו ב-1969
ארץ בושת

יעל ברנפלד בהצגה
ארץ בושת הוא מופע תיאטרון-קברט סאטירי שנכתב על ידי דלית מילשטיין. סיפור המחזה מתרחש כולו בין כתליו של מועדון לילה. המופע משלב מיומנויות קרקסיות, קסמים, מוזיקה חיה וריקוד, המערבב מיניות בוטה עם אכזריות. במרכז סיפור המחזה: הליצן יעקב, בובתו-אהובתו רחל ומשפחת אבינו-כאן.
המחזה עלה בשנת 2006 בהפקת תיאטרון נוצר.

==על המחזה==
[[אורי רביץ ב"ארץ בושת"]]
הלילה יורד על רחובותיה המאובקים של העיר תל אביב שליד הים. שמיכה אפלולית של ערב קיץ ים תיכוני מכסה מעין את טרדות היום יום, הדהודיה של מלחמה בלתי נגמרת, עליבותם של פקידי השלטון, והתפוררותה של התקווה לעתיד טוב יותר. במיטב מחלצותיהם מוזמנים ניצולי שיגרת היום יום של המזרח התיכון לשכוח את צרותיהם בין כתליו של המועדון 'ארץ בושת'. את קרני השמש השוקעת מחליפים הזרקורים השוטפים את הבמה באור יקרות - רמז להבטחה גדולה בהשקעה קטנה. אלא שמה שמתחיל כמו קברט קרקסי עליז ואסקפיסטי מתברר כבבואה סוריאליסטית של המציאות אותה מנסה הקהל לשכוח ולהשכיח. 

במשך שלוש שנים יצרו דלית מילשטיין (טקסט ובימוי) ובועז ברקת (מוזיקה) עם קבוצת אמנים (אורי אשכנזי – קסמים, אורית נבו – כוריאוגרפיה אווירית, רוויטל אריאלי – בובות, רינה בדש – כוריאוגרפיה, ערן לביא - קרקס) יצירה על מה שהוגדר על ידי הביקורת כ"מהות החיים תחת צל ההבטחות בארץ שאיבדה את תומתה". ההצגה הבנויה כשורה של אפיזודות קירקסיות במגוון של סגנונות תיאטרוניים, מהווה מסווה לסיפורה של הטרגדיה הגדולה של החלום הציוני על מדינה טובה והגונה לאנשים טובים והגונים. ההצגה התקיימה במועדוני לילה שונים, בחלל שעוצב במיוחד לטובת האירוע ומאפשר לקהל לשבת סביב שולחנות, לשתות ולאכול במהלך ההצגה ולקחת בה חלק פעיל, ההצגה מתרחשת במספר זירות מקבילות – על הבמה ומחוצה לה. 

במסגרת פרס הפרינג' הישראלי לשנת 2006-7 (פרס קיפוד הזהב), המוזיקאי בועז ברקת היה מועמד לפרס מוזיקאי השנה.
ההפקה זכתה בפרס ההצגה החדשנית ויעל צוקר זכתה בפרס השחקנית הטובה ביותר.

==שחקנים ויוצרים==
; שחקנים:
*מוצי אביב 
*יעל ברנפלד
*דינה גולן
*שיפרה מילשטיין
*יוסי צברי
*יעל צוקר/רוני כלב
*אורי רביץ
*שלמה תרשיש/איציק סיידוף

; יוצרים:
*כתיבה ובימוי: דלית מילשטיין
*מוזיקה: בועז ברקת 
*דרמטורג: אבישי מילשטיין
*כוריאוגרפיה: רינה בדש
*הפקה: גיא כהן

== קישורים חיצוניים ==
* 
* [https://www.facebook.com/NotzarTheater תיאטרון נוצר], דף הפייסבוק הרשמי
* [http://www.habama.co.il/Pages/Description.aspx?Subj=0&Area=1&ArticleID=3143 "להתנבא בכיכר השוק" -שיחה עם דלית מילשטיין], ארץ בושת, אתר 'הבמה'
* [http://www.habama.co.il/Pages/Description.aspx?Subj=1&Area=1&ArticleID=3252 ארץ בושת-קברט שנות אלפיים] באתר 'הבמה'

== הערות שוליים ==

קטגוריה:מחזות בעברית
קטגוריה:מחזות ישראליים
קטגוריה:זוכי פרס קיפוד הזהב
קונו

קונו (Qunu) הוא כפר בפרובינציית הכף המזרחי בדרום אפריקה. הוא שוכן כ-320 קילומטרים מדרום-מערב לעיר דרבן וכ-55 קילומטרים מחוף האוקיינוס ההודי. בשנת 2001 מנתה אוכלוסייתו כ-200 נפש.

בעבר נכלל הכפר בתחומי הבנטוסטן טרנסקאי, שקיומה בוטל לאחר תום משטר האפרטהייד בדרום אפריקה.
 
בקונו בילה את ימי ילדותו נשיא דרום אפריקה לשעבר נלסון מנדלה ובו בחר כמקום מנוחתו האחרון. לאחר פטירתו נערכה בכפר ב-15 בדצמבר 2013 הלוויה ממלכתית למנדלה בנוכחות כ-4,500 משתתפים. מנדלה נקבר שם ליד הוריו ושלושה מילדיו.

==קישורים חיצוניים==

* [http://www.theguardian.com/world/2013/dec/15/nelson-mandela-funeral-qunu Nelson Mandela reaches final resting place in ancestral village of Qunu], באתר הגארדיאן, 16 בדצמבר 2013
* בועז ביסמוט, [http://www.israelhayom.co.il/article/141179 מנדלה נטמן בכפר הגלובלי], באתר ישראל היום, 16 בדצמבר 2013

קטגוריה:הכף המזרחי: יישובים
צ'אנג-אה 3

אתר הנחיתה של צ'אנג-אה 3 והרובר [[יוטו כפי שצולמו על ידי הלוויין האמריקאי LRO]]

צ'אנג-אה 3 (במנדרינית: 嫦娥三号 בפין-יין: Cháng'é Sānhào) היא משימה לחקר הירח ששוגרה ב-1 בדצמבר 2013 על ידי מינהל החלל הסיני הכוללת נחתת רובוטית ורובר (רכב חלל). משימה זו מהווה את השלב השני בתוכנית הסינית לחקר הירח והיא נקודת ציון חשובה בתוכנית המחקר הסינית, שכן זו הפעם הראשונה שסין הנחיתה גשושית מסוג נחתת על גוף שמימי והיא המדינה השלישית בעולם שמבצעת צעד כזה, לאחר ברית המועצות וארצות הברית. 

כמו בשתי המשימות שבאו לפניה, צ'אנג-אה 1 וצ'אנג-אה 2, במשימה זו נקראה הנחתת על שמה של צ'אנג-אה, פיה מאגדה סינית הגרה על הירח, ואילו הרובר, קרוי יוטו, על שם ארנב הירקן באגדה.

ב-6 בדצמבר 2013 נכנסה החללית למסלול סביב הירח וב-14 בדצמבר 2013 נחתה על פניו, והייתה לחללית הראשונה שמשיגה נחיתה-רכה על הירח מאז לונה 24 הסובייטית בשנת 1976.

במהלך ינואר 2014 סבל הרובר מתקלות טכניות והקשר עמו נותק. ב-13 בפברואר הודיעה סוכנות הידיעות הממלכתית של סין כי הרובר שבק חיים באופן סופי.

==ראו גם==
* תוכנית החלל הסינית
* צ'אנג-אה 1
* מקפת לסקר הירח
* לונר פרוספקטור
* SMART 1
* צ'אנדריאן 1

==קישורים חיצוניים==

*[http://www.zarya.info/Diaries/China/ChangE/ChangE3Diary.php#end Chang'e 3 - Chronology of mission events]
*[https://web.archive.org/web/20131203221401/http://www.spaceflight101.com/change-3.html Chang'e 3 – Mission Overview]
*[https://web.archive.org/web/20131215181712/http://english.cntv.cn/special/lunarmission/index.shtml Official China Central Television coverage]
* 
* 
* 
* 
* 
==הערות שוליים==

קטגוריה:משימות לחקר הירח
קטגוריה:חלליות סיניות
ניקולאי דוחוב

ניקולאי דוחוב (ברוסית: Николай Леонидович Духов; 26 באוקטובר 1904 – 1 במאי 1964) מהנדס סובייטי, מראשי המפתחים של השריון והנשק הגרעיני הסובייטי. על פעילותו הוענקו לו פרס סטלין, פרס לנין, תואר גיבור העמל הסוציאליסטי שלוש פעמים ועיטורים רבים נוספים כולל עיטור לנין ארבע פעמים.

== חייו ==
ניקולאי דוחוב נולד בכפר באזור פולטבה (אז בתחומי האימפריה הרוסית, כיום באוקראינה) למשפחת חובש. דוחוב למד בבית הספר של הכפר ואחר כך בגימנסיה שסיים בשנת 1920. דוחוב עבד בעבודות שונות ובשנת 1925 בהיותו פעיל בקומסומול דוחוב קיבל היתר להתחיל ללמוד במכינה ללימודי הנדסה בחרקוב. עם סיום המכינה דוחוב עבר ללמוד הנדסת מכונות במכון הפוליטכני של לנינגרד וסיים אותו בשנת 1932.

=== פיתוח טנקים ===
לאחר קבלת הסמכת מהנדס ניקולאי דוחוב התחיל לעבוד במפעל קירוב בלנינגרד. תחילה הוא הועסק בפיתוח טרקטורים. החל משנת 1936 דוחוב הועבר לצוות פיתוח כלים משוריינים. הפרויקט ראשון שלו היה פיתוח שדרוג של טנק מדגם T-28. הפרויקט הסתיים בשנת 1938. באותה שנה דוחוב הציע פרויקט חדש, טנק KV-1, ובהמשך השתתף בפיתוח KV-2

לאחר תחילת מלחמת העולם השנייה הוחלט להעביר תשתית לבניית טנקים לצ'ליאבינסק. ב-10 ביולי 1941 דוחוב נסע לאתר בניית מפעל חדש ומונה לסגן מתכנן כלים משוריינים ראשי ובשנת 1943 מונה למתכנן ראשי של המפעל. בהיותו בתפקיד זה דוחוב קידם תחילת ייצור סדרתי של טנקים במפעל החדש ופיתוח כלים משוריינים חדשים (בעיקר טנקים ותותחים ממונעים).

במקביל לעבודה במפעל, דוחוב עוד בהיותו בלנינגרד החל ללמד מהנדסים חדשים. עם העברתו לצ'ליאבינסק הוא המשיך בתחום זה ופעל להקמה בעיר מכון להכשרת מהנדסים חדשים.

===פיתוח נשק גרעיני ===
בשנת 1948 דוחוב הועבר לנושא חדש – פיתוח נשק גרעיני. הוא מונה לסגן של יולי חריטון במרכז פיתוח שהוקם לצורך זה. בתפקיד זה דוחוב היה אחראי על פיתוח חלקים שונים של פצצה גרעינית סובייטית. הוא לקח חלק פעיל בניסויים ראשונים של נשק גרעיני סובייטי בסוף שנות ה-40 ותחילת שנות ה-50 של המאה ה-20.

בשנת 1954 דוחוב מונה למהנדס ראשי של משרד תכנון חדש. באחריות המשרד היה תכנון ופיתוח של חימוש לטילים סובייטים. במהלך עשור שדוחוב היה בראש המשרד פותחו מערכות חימוש רבות.

==קישורים חיצוניים==

קטגוריה:מהנדסים סובייטים
קטגוריה:גיבורי העמל הסוציאליסטי
קטגוריה:מקבלי עיטור לנין
קטגוריה:מקבלי עיטור הדגל האדום של העמל
קטגוריה:זוכי פרס לנין
קטגוריה:מקבלי עיטור סובורוב
קטגוריה:מקבלי עיטור הכוכב האדום
קטגוריה:אישים הקבורים בבית העלמין נובודוויצ'יה
קטגוריה:סובייטים שנולדו ב-1904
קטגוריה:סובייטים שנפטרו ב-1964
טרלאו

טרלאו (בספרדית: Trelew) היא עיר בפרובינציית צ'ובוט בארגנטינה. בעיר מתגוררים 98,602 איש והיא נמצאת במרחק של 1,451 ק"מ מהבירה בואנוס איירס.

==היסטוריה==
העיר נוסדה כחלק מההתיישבות הוולשית בארגנטינה, וזהו גם מקור שמה בוולשית: Trelewis- "עירו של לואיס", על שמו של אחד מיוזמיה לואיס ג'ונס. היא הוקמה ב-20 באוקטובר 1886 כנקודת התחלה של קו רכבת לפוארטו מדרין, אשר נחנך ב-1888. הקו הורחב בהמשך, אך נסגר לבסוף ב-1961.

==כלכלה==
העיר היא מרכז מסחרי ותעשייתי חשוב באזור, כמו גם מרכז תעשיית הצמר הארגנטינאית אשר 90% מפעילותה מתקיימים בעיר. התוצרת מיוצאת דרך הנמלים בפוארטו מדרין ופוארטו דסאדו.

אתרי התיירות העיקריים:
* מוזיאון אחידיו פרוגליו (Egidio Feruglio) מציג את ההיסטוריה של חבל פטגוניה.
* המוזיאון האזורי "Pueblo de Luis" מציג את מנהגי הילידים והמהגרים הוולשים.
* מוזיאון האמנויות שבו תצוגה קבועה של המסורת האמנותית, בצד תערוכות נודדות, קורסים, וסדנאות.
* מצפה הכוכבים והפלנטריום.
* בתי תה של המתיישבים הוולשים.

==תחבורה==
נמל התעופה אלמירנטה מרקוס א. סר ממוקם במרחק של 7 ק"מ מהעיר ומשרת אותה ואת העיר הקרובה ראוסון, בירת פרובינציית צ'ובוט.

==קישורים חיצוניים==

* 

==הערות שוליים==

קטגוריה:צ'ובוט: ערים
קטגוריה:יישובים שהוקמו ב-1886
סמוט פרקן

סמוט פרקן (בתאית: สมุทรปราการ ) הוא מחוז במרכז תאילנד, שהוקם ב-9 במרץ 1946.

המחוז הוא חלק ממטרופולין בנגקוק, המחוז גובל בבירה בנגקוק בצפון ובמערב, במחוז צ'אצ'ואנגסאו במזרח, ובמפרץ תאילנד בדרום.

נמל התעופה סוברנבהומי ממוקם באמפור בנג פלי שבמרכז המחוז.

מקור שם המחוז הוא בשתי מילים בסנסקריט: סמודרה (נהגה Samudra) שמשמעותה "ים" ופרקארה (נהגה prākāra) שמשמעותה "מצודה" או "חומות".

== חלוקה מנהלית ==
המחוז מחולק לשישה אמפורים, המחולקים לחמישים טמבונים, ול-396 מובאנים (Muban).
במחוז יש עיר (תסבאן נאקון) אחת, שלוש עיירות (תסבאן מואנג), ו-13 נפות (תסבאן טמבון).

בבחירות הארציות, מתחלק המחוז לשלושה אזורים, אחד שולח שלושה מחוקקים לבית הנבחרים, והשניים הנותרים, שולחים כל אחד שני מחוקקים.

150px
{|
|- valign="top"
|
1. מואנג סמוט פרקן

2. בנג בו

3. בנג פלי
|
4. פרה פראדנג

5. פרה סמוט צ'אדי

6. בנג סאו טואנג
|}

== קישורים חיצוניים ==

* 

קטגוריה:תאילנד: חלוקה מנהלית
מטרופולין בנגקוק

מטרופולין בנגקוק (בתאית: กรุงเทพมหานครและปริมณฑล) ידועה גם כבנגקוק רבתי, היא המטרופולין הגדולה בתאילנד וה-16 בגודלו באסיה. המטרופולין כוללת את עיר הבירה בנגקוק ואת חמשת המחוזות הסמוכים לה: נקון פתום, פתום טאני, נונתאבורי, סמוט פרקן וסמוט סכון.

== שטח ואוכלוסייה ==
המטרופולין משתרעת על שטח שגודלו 7,761.50 קמ"ר, בינואר 2008 הוערכה אוכלוסייתו בכ-11,971,000 תושבים, צפיפות האוכלוסין הוערכה בכ-1,301.42 בני אדם לקמ"ר.
התפתחות תעשיית התיירות בבנגקוק, גורמת למהגרי עבודה רבים מקרב האוכלוסייה הכפרית במדינה, ומשאר מדינות דרום-מזרח אסיה.
ב-20–30 שנים האחרונות מהגרים לבנגקוק הודים, פקיסטנים, פרסים, בורמזים, קמבודים, נפאלים, פיליפינים, סינים, לאוטים ועוד.

תופעה נפוצה במטרופולין היא היוממות; עובדים רבים מתגוררים מחוץ למטרופולין, והם נוסעים אליה ליום העבודה. במשך היום גדלה אוכלוסיית העיר ל-15–20 מיליון איש. בסופי שבוע ארוכים ובחג הסונגקראן, נראית הבירה כנטושה.

מאחר שהערים הסמוכות לבנגקוק היו בעברם ערים נפרדות, לכל עיר מרכז עירוני משלה. בשל הצמיחה הגבוהה של פרוורים בפאתי בנגקוק, נוצר גיבוב של מרכזים עירוניים.

רבים מבני מעמד הביניים משתמשים ברשת הכבישים המהירים כדי להגיע למקום מגוריהם, בני מעמד הפועלים עובדים לרוב באזור מגוריהם, אלא עם הם מועסקים בחברות המשלמות להם את דמי הנסיעה. רבים מהם עושים שימוש ברשת האוטובוסים העירונית, בשעות הבוקר המוקדמות נפוץ הקארפול.

כיום הצמיחה הגבוהה לא מוגבלת לאזור מסוים. ערך הקרקעות במרכזי הערים מרקיע שחקים, במיוחד במרכז העיר בנגקוק נוצרה מנהטניזציה (Manhattanization); בנייה צפופה של גורדי שחקים. עקב הבנייה הצפופה, גבולות המחוזות אינם ניכרים לעין.

הגדילה המהירה באוכלוסיית המטרופולין, חייבה את מנהלת המטרופולין להתמודד עם הצפיפות הגוברת בכבישים ועם זיהום האוויר הגובר. הפעולות שננקטו בנוגע לזיהום האוויר, היו מוצלחות יחסית, אולם אין במטרופולין רשת הסעת המונים יעילה.

== מנהלת המטרופולין ==
מנהלת מטרופולין בנגקוק (בתאית: กรุงเทพมหานคร) היא המועצה המקומית האחראית על המטרופולין. המועצה מחולקת לשתי זרועות; הרשות המבצעת (או מושל בנגקוק), והרשות המחוקקת (או מועצת המטרופולין). 

תפקיד המנהלה לגבש וליישם את מדיניות ניהול המטרופולין, הכוללים את התחבורה, תכנון עירוני, פינוי פסולת, דיור, כבישים וכבישים מהירים, ביטחון, ואיכות הסביבה.

מושל בנגקוק נבחר לכהונה של ארבע שנים. החל מ-11 בינואר 2009 משמש בתפקיד זה סוקהומבאנד פריבאטרה (Sukhumbhand Paribatra).

== תחבורה ==
אף על פי שנבנו כמה קווי רכבת עירוניים, המטרופולין ידועה לשמצה בשל העומס הרב בכבישים. באוקטובר 2012 נרשמו באזור המטרופולין 7,384,934 כלי רכב, כרכב אחד לשני בני אדם.

כדי להקל על הגודש, נמשך הפיתוח המסיבי של הרכבת, אך בנייתו גורמת להפרעות רבות ברחובות הראשים. כמות כלי הרכב בבנגקוק גורמת לרמות גבוהות של זיהום אוויר, וליבוא נפט מוגבר.

== קישורים חיצוניים ==

== הערות שוליים ==

*
בנגקוק
וינסנט פיאצה

וינסנט פיאצה (באנגלית: Vincent Piazza; נולד ב-25 במאי 1976) הוא שחקן קולנוע, טלוויזיה ותיאטרון אמריקאי, מוכר בזכות תפקידו בתור לאקי לוצ'יאנו בסדרה "אימפריית הפשע" של רשת HBO. 

==ביוגרפיה==
פיאצה נולד וגדל בשכונת מידל וילג' שברובע קווינס, ניו יורק. אביו, יליד איטליה, היגר לארצות הברית בשנות ה-60 המוקדמות, ואילו אמו ממוצא גרמני. הוא למד בבית הספר התיכון הארכיבישוף מולוי בקווינס. לאחר שסיים בהצטיינות את לימודיו קיבל מספר מלגות לימודים לכמה אוניברסיטאות בעקבות התמחותו בהוקי קרח, ובסופו של דבר בחר ללמוד באוניברסיטת וילאנובה, שם למד ניהול ספורט ומדיה. הוא שיחק בקבוצת ההוקי קרח של האוניברסיטה, עד שנפצע בכתף ונאלץ להפסיק לשחק ואף עזב את האוניברסיטה לאחר שנה בלבד.

== קריירה ==
לאחר שפרש מקריירת ספורט, החל ללמוד משחק אצל המורה למשחק אלן ספיבק בקבוצת תיאטרון בניו יורק סיטי.
החל את דרכו כשחקן בסרטים העצמאיים "מדע טילים" של ג'פרי בילטץ בתפקיד ארל אחיו הגדול של גיבור הסרט הנער האל הפנר, "סטפני דיילי" ו"Tie a Yellow Ribbon" לצד זאק רוריג.

פיאצה פרץ לתודעה בשנת 2010 בסדרת הפשע "אימפריית הפשע" של רשת HBO, הוא שיחק במשך חמש עונות בסדרה בתפקיד המאפיונר הסיציליאני לאקי לוצ'יאנו המקושר למאפיונר רב העוצמה ארנולד רוטשטיין (מייקל סטולברג).

ב-2017 שיחק במותחן "Never Here", לצדה של מיריי אינוס, ושיחק בדרמה הרומנטית "The Girl Who Invented Kissing". בשנת 2019 גילם את קלארק ריצ'רדס בסדרת המסתורין "המעבר" ברשת FOX, אך זו בוטלה לאחר עונה אחת.

== חיים אישיים ==
פיאצה היה במערכת יחסים עם הזמרת אשלי סימפסון מיוני 2011 עד נובמבר 2012. ב-21 במאי 2018, הוא התארס לשחקנית ג'נסיס רודריגז אך הקשר הסתיים זמן קצר לאחר שהתארסו.

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
| rowspan="2" |2006
|סטפני דיילי
|גאוף
|
|-
|The Dawn
|סקוט
|
|-
| rowspan="3" |2007
|Goodbye Baby
|דומיניק
|
|-
|מדע טילים
|ארל הפנר
|
|-
|Tie a Yellow Ribbon
|אד
|
|-
|2008
|התנקשות בנשיא בית הספר
|ריקי דה-לה קרוז
|
|-
|2010
|Polish Bar
|ראובן
|
|-
| rowspan="2" |2014
|3 Nights in the Desert
|בארי
|
|-
|ג'רזי בויז
|טומי דה ויטו
|
|-
|2015
|The Wannabe
|תומאס
|
|-
|2016
|ההתערבות 
|פיטר
|
|-
| rowspan="2" |2017
|Never Here
|אנדי וויליאמס
|
|-
|The Girl Who Invented Kissing
|ג'ימי
|
|-
|2020
|Centigrade 
|מאט
|
|}וינסנט פיאצה, (2011)

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2006
|חוק וסדר: כוונה פלילית
|אריק ניוסאם
|פרק: "Wrongful Life"
|-
| rowspan="3" |2007
|הסופרנוס
|הרנאן או'בריאן
|3 פרקים
|-
|חוק וסדר
|פיטר האריס
|פרק: "Over Here"
|-
|הצילו
|טוני
|6 פרקים
|-
|2009
|איך פגשתי את אמא
|נער אוטובוס
|פרק: "The Rough Patch"
|-
|2014-2010
|אימפריית הפשע
|לאקי לוצ'יאנו
|תפקיד ראשי (5 עונות); 56 פרקים
|-
|2019
|המעבר
|קלארק ריצ'רדס
|תפקיד ראשי; 10 פרקים
|-
|2021
|פסיפיק רים: שטח הפקר
|ג'ואל
|דיבוב; 2 פרקים
|-
|2022 - הווה
|טולסה קינג
|וינס אנטונאצ'י
|תפקיד ראשי; 9 פרקים
|}
== קישורים חיצוניים ==

קטגוריה:ניו יורק: אישים
קטגוריה:שחקני קולנוע וטלוויזיה אמריקאים
קטגוריה:אמריקאים ממוצא איטלקי
קטגוריה:אמריקאים שנולדו ב-1976
נתרן ציאניד

נתרן ציאניד הוא תרכובת אנ-אורגנית שנוסחתה היא NaCN (נתרן ופחמן קשורים בקשר יוני והפחמן קשור בקשר משולש לאטום חנקן).
הנתרן ציאניד היא חומר מוצק (בטמפרטורת החדר) ולבן המסיס במים בנוסף לנתרן ציאניד יש זיקה למתכות מה שמוביל לרעילות של חומר זה.
כאשר החומר בא במגע עם חומצה נוצר מימן ציאניד לדוגמה:HCl+NaCN→ NaCl+HCN.

== כימיה ==
נתרן ציאניד מופק על ידי תגובה בין נתרן הידרוקסידי ומימן ציאניד: HCN + NaOH → NaCN + H<sub>2</sub>O ובתגובה בין נתרן אמיד לפחמן (תגובה זו מתרחשת בטמפרטורה גבוהה): NaNH<sub>2</sub>+ C → NaCN + H2.
יצורו של הנתרן ציאניד נאמד בכ 500,000 טון בשנה, 
ורוב שימושו הולך לכריית זהב שם משתמשים בו לחילוץ הזהב והמתכות היקרות
בתגובה הבאה:4Au + 8 NaCN + O2 + 2 H2O → 4 Na[Au(CN)2] + 4 NaOH
הנתרן ציאניד הוא בסיס חזק אשר מגיב באלימות במגע עם חומצות ומים ועלול להתפוצץ כאשר הוא מחומם.

==אמצעי זהירות==
נתרן ציאניד, כמו ציאנידים אחרים, מסוכן לבריאותם של בני האדם וחשיפה אליו עלולה להיות קטלנית - הוא משפיע בעיקר על מערכת העצבים ומערכת ההובלה. מעבר לכך הוא בסיס חזק אשר עלול לגרום לנמק.

==קישורים חיצוניים==

קטגוריה:תרכובות אורגניות
קטגוריה:נתרן: תרכובות
קטגוריה:ציאנידים
Zastava Arms

Zastava Arms היא יצרנית סרבית של כלי נשק, שנוסדה ב-1853. החברה מייצרת ומייצאת מגוון רחב ממוצריה ליותר מארבעים מדינות ברחבי העולם. היא היצרנית העיקרית של כלי נשק בסרביה ותורמת גדולה לתעשייה הביטחונית המקומית.

== היסטוריה ==
מקור המפעל הוא בבית יציקת אקדחים פרטי, שהועבר מבלגרד לקראגויבאץ ב-1851. לאחר שנות צמיחה והתפתחות טכנולוגית, בתקופה שלפני מלחמת העולם הראשונה התאפיין המפעל בחדשנות וזכה בפרסים בתערוכות העולמיות. בזמן המלחמה הועבר המפעל למבצר בניש, בעוד שהמבנה בקראגויבאץ ניזוק קשות. השנים שבין מלחמות העולם התאפיינו בצמיחה כלכלית ובגידול בכמות ובמבחר הייצור. במלחמת העולם השנייה נכבש האזור על ידי מדינות הציר והמפעל הועבר לשימוש גרמניה הנאצית. עם הקמת יוגוסלביה המפעל הולאם והפך לאחד היצרנים העיקריים של הצבא העממי היוגוסלבי. בעקבות מלחמות יוגוסלביה הוטל אמברגו בינלאומי על המדינה, המפעל נפגע והייצור הוקפא. כיום, המפעל הופרט וחזר לפעולה מלאה.

== קישורים חיצוניים ==

* 

קטגוריה:קצרמר חברות
קטגוריה:יצרני נשק
קטגוריה:חברות סרביות
קטגוריה:יוגוסלביה: צבא וביטחון
קטגוריה:חברות יוגוסלביות
קטגוריה:חברות הגנה
קטגוריה:קראגויבאץ
למאבאטי

למאבאטי היא קבוצת אימפרוביזציה ישראלית המורכבת משילוב של שחקנים מקצועיים ומאלתרים חובבים. הקבוצה נוסדה בשנת 2010 ופועלת ממרכז תל אביב. הקבוצה מופיעה ברחבי הארץ ובפסטיבלים בכל העולם.

==היסטוריה==
למאבאטי הוקמה בשנת 2010 על ידי קבוצת חברים ללא הכשרה פורמלית במשחק, מתוך רצון ליצור הרכב שיתמקד בלימוד וקידום כישורי אימפרוביזציה. בשנת 2012 למאבאטי זכתה במקום הראשון באליפות ישראל באימפרוביזציה, במקצה החובבים. ושנה לאחר מכן בשנת 2013 הקבוצה הגיעה למקום השני.

== כיום ==
הקבוצה מעלה מופעים דינמיים וקצביים על טהרת האימפרוביזציה. המופע כולל מספר סצינות ארוכות (long form), כמו גם מספר משחקונים או סצינות קצרות יותר (short form) המהווים קטעי מעבר. כל חומרי המופע מאולתרים ללא כל הכנה מראש, על הבמה ומחוצה לה, לפי הצעות מהקהל ואינטראקציות שונות איתו.
כמו כן, הקבוצה שוקדת על קידום ופיתוח תחום האימפרוביזציה בארץ והנגשתו לקהלים רחבים ככל האפשר. בנוסף להופעות, חברי הקבוצה מעבירים סדנאות אימפרוביזציה המיועדות לקהלים שונים ומגוונים ומאפשרות להתוודע לתחום האלתור כז'אנר תיאטרוני או ככלי לעבודה אישית המאפשר לרכוש מיומנויות חיים חשובות.

== שיתופי פעולה בינלאומיים ==
הקבוצה הוזמנה להופיע במספר פסטיבלים בינלאומיים ביניהם: FiiF - פסטיבל האימפרוב של פינלנד (2013), Big If - פסטיבל האימפרוב של ברצלונה (2013), פסטיבל הפרינג' של אדינבורו (2014), פסטיבל האימפרוב של איסטנבול (2015), Mount Olimprov - פסטיבל האימפרוב של אתונה (2016), TilT - פסטיבל האימפרוב של אסטוניה (2016), פסטיבל האימפרוב של שוודיה (2018), פסטיבל האימפרוב של ברצלונה (2018) ועוד.

הקבוצה קיימה מספר סדנאות אומן ללימוד אלתור עם מאלתרים מפורסמים בעולם ביניהם ג'יי סטאר אטלנטה (The Basement theater, ארצות הברית), ביל ברבריס (The Ghost Sheep, בלגיה), אן דה גרף (Easy Laughs, הולנד), פלאביאן רפארט (Le Théâtre de l’Oignon, צרפת), לורה דורנוירד (Laura Doorneweerd, הולנד), דאנקן ואלש אטקינס (!Showstoppers, אנגליה) ועוד.

==חברי הקבוצה==
*אורן כרמי: מהנדס, בוגר קורסי אימפרוביזציה אצל רוב המורים בארץ.
*אורן חנקין: בוגר החוג לקולנוע באוניברסיטת תל אביב וחממת האלתור של ImproTLV.
*אורי ליפשיץ: מאלתר, שחקן ויוצר, שותף בפודקאסט "על כתפי גמדים".
*איתמר קרביאן: בוגר קורסים לאלתור של תיאטרון האלתור ו-ImproTLV, מקים ומפיק בית האימפרוב.
*אמיר עצמון: מאלתר מאז 2007, סופר, עורך ומתרגם.
*הילה די קסטרו: שחקנית, מאלתרת ומורה, בוגרת הסטודיו למשחק מיסודו של יורם לוינשטיין.
*עדי זינגר: מאלתרת, שחקנית וכותבת. מנחת סדנאות אימפרוביזציה.

==קישורים חיצוניים==
*

*[http://www.facebook.com/lamabati דף הפייסבוק של למאבאטי]
*[http://www.iba.org.il/?autoStartOnFirstElement=true&filterType=AR&defaultSearchTerm=1406024 תוכנית ספיישל לפורים של למאבאטי עבור הערוץ הראשון]
*[https://www.broadwayworld.com/israel/article/BWW-Review-LAMABATI-at-Improv-Theatre-20180415 "BWW Review: LAMABATI at Improv Theatre", כתבה באתר BroadwayWorld, מאת Ori Rotem]
*

==הערות שוליים==

קטגוריה:להקות בידור ישראליות
קטגוריה:ישראל: תיאטרוני פרינג'
תיעוד עושר הדברים

תיעוד עושר הדברים (סינית מסורתית: 博物志, פין-יין: bó wù zhì בָּוֹ ווּ גְ'ה), הוא ספר פלאות מן המאה השלישית לספירה, מתקופת שושלת ג'ין, שנכתב על ידי גָ'אנְג חְווָה. זהו ספר רחב היקף המכיל ידע גאוגרפי, אגדות פולקלור על דמויות היסטוריות, מידע על צמחים משונים ובעלי חיים משונים, ושיטות כישוף ואלמוות. למעשה מדובר באגדות, היסטוריה עתיקה, תיאורים מדעיים ושלל מסמכים שקובצו כולם לכרך אחד.

==פרקי היצירה==
שלוש המגילות הראשונות עוסקות בגאוגרפיה, זואולוגיה ובוטניקה. המגילות הרביעית והחמישית עוסקות ברפואה וכישוף. המגילה השישית סוקרת נושאים שונים, והמגילות השביעית עד העשירית עוסקות בשמועות משונות, תיקונים היסטוריים ושלל נושאים. 

==נושאי עיסוק ידועים==
"תיעוד עושר הדברים" מתאר את העצם הבלתי מזוהה "רפסודה צפה", אשר יש הטוענים כי מדובר בעב"ם.

נושא אחר שמתואר בספר הוא דרכי ההכנה של "אבקת השממית", אשר משמשת לאימות בתולין, אך הדברים הכתובים ביצירה בנושא זה נחשבים לא אמינים.

==ספרי המשך==
* "הרחבה לתיעוד עושר הדברים" של לִי שְׁה מתקופת שושלת סונג.
* "תיקון תיעוד עושר הדברים" של יוּאוּ צְ'ייֵן מתקופת שושלת מינג.
* "תיעוד העושר הנרחב של הדברים" של דונְג סְה-גָ'אנְג מתקופת שושלת מינג.

==קישורים חיצוניים==

* [http://no-camel.com/tales/?page_id=53 תרגום לעברית של תוכן העניינים של "תיעוד עושר הדברים" ושל המגילה השנייה של הספר].

==הערות שוליים==

קטגוריה:מיתולוגיה סינית
קטגוריה:ספרות סינית
קטגוריה:ספרי המאה ה-3
וינזור מקיי

וינזור מקיי, 1906
וינזור מקיי (באנגלית: Winsor McCay; סביבות 1867 – 26 ביולי 1934) היה קריקטוריסט ואנימטור אמריקאי, הידוע בעיקר על יצירת הקומיקס "ליטל נמו" (1905–1914; 1924–1926) וכן הקומיקס ואחד מסרטי ההנפשה הראשונים, "גרטי הדינוזאור" (1914). בנוסף כתב תחת שם העט סילאס (Silas) את הקומיקס "Dream of the Rarebit Fiend" (1904–1925).

== קריירה ==
בצעירותו עסק מקיי ביצירת כרזות ובהופעה במופעים במרכזים קהילתיים קטנים. ב-1898 החל לאייר עבור עיתונים ומגזינים שונים. ב-1903 הצטרף לצוות העיתון "ניו יורק הראלד" ובו פרסם רצועות קומיקס כגון "Little Sammy Sneeze" ו-"Dream of the Rarebit Fiend", שזכו לפופולריות. ב-1905 החל לפרסם את רצועת הקומיקס "ליטל נמו", קומיקס בסגנון ארט נובו אודות ילד קטן וחלומותיו ההרפתקניים.

מקיי נחשב מחלוצי סרטי ההנפשה בארצות הברית. בשנים 1911–1921 יצר במימון עצמי עשרה סרטים, בהם "גרטי הדינוזאור". על סרטו השאפתני והפטריוטי "The Sinking of the Lusitania" (1918) עבד עם צוותו במשך 22 חודשים, אך הסרט לא זכה לפופולריות כמו סרטיו הקודמים. דמותו של גרטי הדינוזאור זכתה לפופולריות ולביקורות חיוביות, ובהמשך לאזכורים רבים במחוות קולנועיות שונות. היוצר וולט דיסני תיאר את יצירותיו של מקיי כמקור השפעה משמעותי על עבודתו.

מקיי היה נשוי למוד לאונור מקיי, ונולדו להם בן ובת. הוא מת בניו יורק ב-1934. לאחר מותו יצירותיו כמעט ולא נשמרו; רבות מהן עלו באש בשריפה שפרצה בביתו בסוף שנות ה-30, ועבודות נוספות נמכרו על ידי צאצאיו. מבין עבודותיו, נשמרו סרטי "גרטי הדינוזאור" בצורה הטובה ביותר, והסרט הראשון בסדרה נמצא כיום בארכיון הסרטים הלאומי של ארצות הברית.

"[[גרטי הדינוזאור" כדמות אורחת ברצועת הקומיקס הקודמת לו, "ליטל נמו", 1913]]

==קישורים חיצוניים==

* 
* 
* [https://web.archive.org/web/20080511211755/http://www.cartoonistgroup.com/properties/daydream/about.php Background About Winsor McCay], cartoonist group
* [http://www.boston.com/news/globe/ideas/articles/2006/01/08/the_dream_artist/ The dream artist], The Boston Globe

==הערות שוליים==

קטגוריה:אנימטורים אמריקאים
קטגוריה:קריקטוריסטים אמריקאים
קטגוריה:אמריקאים שנולדו ב-1867
קטגוריה:אמריקאים שנפטרו ב-1934
דדון

דדון הוא שם משפחה הנפוץ בקרב יהודי צפון אפריקה. השם קשור לשמו של האזור "עולאד דודון" (או "אולד דדון"), שנמצא בשטחי השבט הברברי אידה-או-בלל בדרום מרוקו. השם "דודון" נגזר מאותו מקור. השם הוא גם גרסה מקוצרת של השם הצרפתי "דיודון", שפירושו בצרפתית "האל נתן". החל מהמאה ה-13, יהודים צרפתים אמצו שם זה כתרגום לשמות מתתיהו, אלחנן ונתן. 

== הערות שוליים ==

קטגוריה:שמות משפחה ביהדות צפון אפריקה
קוברה (סוג)

[[קוברה יורקת מערב אפריקאית]]
[[קוברה הודית.]]
קוברות מונוקליות]]
קוברה (שם מדעי: Naja) הוא סוג של נחש ארסי ממשפחת הפתניים. למרות שהשם הנפוץ קוברה ניתן לסוגים נוספים, מינים מהסוג (Naja) הם הנחשים המזוהים והנפוצים ביותר תחת השם קוברה. הסוג כולל בין 20 ל-22 מינים. הסוג עבר שינויים טקסונומיים רבים בשנים האחרונות, ומכאן המקורות השונים. תחום תפוצת הקוברה כולל את אפריקה, דרום-מערב אסיה, דרום אסיה והמזרח הרחוק.

==תיאור==
מיני הקוברה השונים משתנים באורכם ולרובם גוף דק. מרבית המינים מגיעים לאורך של 1.8 מ'. הגודל המרבי של חלק מהמינים הגדולים יותר יכול להגיע אף ל-3 מ', כאשר קוברת היערות הוא המין הארוך ביותר. לכל המינים יש את היכולת להרים את הרבע העליון של פלג גופם ואת היכולת לשטח את צווארם ו"לנפח" אותו כדי להראות גדולים ומאיימים יותר לצורך הגנה.

==ארס==
כל מיני הקוברות מסוגלים להכיש הכשה קטלנית לאדם. לרוב המינים ארס נוירו-טוקסי חזק, הפוגע במערכת העצבים וגורם לשיתוק, אולם לחלק גם יש ארס רעיל שגורם לנפיחות ונקרוזה. לחלק יש גם מרכיבים קרדיו-טוקסים הפוגעים בפעילות הלב.

לחלק ממיני הקוברה, המכונים קוברות יורקות, יש את היכולת לשלח ארס דרך הניבים הקדמיות, במקום לשחרר אותו בקצוות ניביהם כמרבית הנחשים. הפעולה דומה יותר להתזה מאשר ליריקה. הטווח והדיוק בו הם יכולים להתיז את הארס משתנה ממין למין, אך השימוש העיקרי שלו נעשה כהגנה.

==מינים==
{| class="wikitable"
|-
! שם !! שם מדעי !! מס' תת-מינים
|-
| קוברה אנגולית || N. anchietae || 0
|-
| קוברה מימית מפוספסת || N. annulata || 0
|-
| קוברה חוטמנית || N. annulifera || 0
|-
| || N. antiqua - נכחדה || 0
|-
| קוברה ערבית || N. arabica || 0
|-
| קוברה יורקת ענקית || N. ashei || 0
|-
| קוברה סינית || N. atra || 0
|-
| קוברה מימית קונגולזית || N. christyi || 0
|-
| קוברה גינאית || N. guineensis || 0
|-
| קוברה מצרית || N. haje || 0
|-
| || N. iberica - נכחדה || 
|-
| קוברה מונוקלית || N. kaouthia || 0
|-
| קוברה יורקת מערב-אפריקאית || N. katiensis || 0
|-
| קוברה יורקת בורמזית || N. mandalayensis || 0
|-
| קוברת יערות || N. melanoleuca || 0
|-
| קוברה יורקת מוזמביקית || N. mossambica || 0
|-
| קוברה רבת-טבעות || N. multifasciata || 0
|-
| קוברה הודית || N. naja || 0
|-
| קוברה יורקת שחורה || N. nigricincta || 0
|-
| קוברה יורקת שחורת-צוואר || N. nigricollis || 0
|-
| קוברה צהובה || N. nivea || 0
|-
| קוברה יורקת נובית || N. nubiae || 0
|-
| קוברה כספית || N. oxiana || 0
|-
| קוברה יורקת אדומה || N. pallida || 0
|-
| קוברה פיליפינית || N. philippinensis || 0
|-
| || N. romani - נכחדה || 0
|-
| קוברת אנדמן || N. sagittifera || 0
|-
| קוברה דרום פיליפינית || N. samarensis || 0
|-
| קוברת מפוספסת מערב-אפריקאית || N. savannula || 0
|-
| קוברה סנגלית || N. senegalensis || 0
|-
| קוברה יורקת סינית || N. siamensis || 0
|-
| קוברה יורקת אינדונזית || N. sputatrix || 0
|-
| קוברת יער חומה || N. subfulva || 0
|-
| קוברה יורקת זהובה || N. sumatrana || 0
|}

==ראו גם==
* קוברה יורקת

==קישורים חיצוניים==

קטגוריה:בעלי חיים שתוארו ב-1768
קטגוריה:טקסונים שתוארו בידי ג'וזפוס ניקולאוס לאורנטי
קטגוריה:פתניים
על המדידה של המעגל

על המדידה של המעגל (ביוונית: Κύκλου μέτρησις, Kuklou metrēsis) הוא חיבור מאת ארכימדס. החיבור, שמכיל שלוש טענות, הוא רק חלק קטן שנותר ממה שהיה עבודה ארוכה הרבה יותר.

==הטענות==
===טענה אחת===
המעגל והמשולש שווים בשטחם.
טענה אחת קובעת:

כל מעגל עם היקף c ורדיוס r שווה בשטחו למשולש ישר-זווית עם ניצבים c ו-r. ארכימדס מוכיח את הטענה הזאת בעזרת שיטת המיצוי.
===טענה שנייה===
טענה שתיים קובעת:

טענה זו נובעת מן הטענה השלישית.

===טענה שלישית===
דוגמאות לאיך ארכימדס חישב את פאי. ארכימדס השתמש במצולע בן 96 צלעות כדי למצוא את הקירוב שלו.
טענה שלוש קובעת:

זה מקרב את מה שכעת אנו מכנים הקבוע המתמטי π. הוא מצא את החסמים האלה על ערכו של <math>\pi</math> על ידי חסימה במעגל וחסימת המעגל עם שני מצולעים משוכללים דומים בני 96 צלעות.

====קירובים לשורשים ריבועיים====
טענה זו גם מכילה קירובים מדויקים לשורש הריבועי של 3 (אחד גדול יותר ואחד קטן יותר) ומספרים גדולים אחרים שאינם ריבועים מושלמים. אף על פי כן, ארכימדס לא נותן הסבר כיצד הוא מצא את המספרים הללו. הוא נותן את החסם העליון והתחתון ל-3√ כ-:
<math>\tfrac{1351}{780} > \sqrt{3} > \tfrac{265}{153}\,</math>. 

האומדן המצוין הזה ל-3√ מציע שארכימדס חזה את שיטת השברים המשולבים.

קטגוריה:ערכים שבהם תבנית בריטניקה אינה מתאימה
קטגוריה:ארכימדס
קטגוריה:כתבי יד יווניים
קטגוריה:ספרי מתמטיקה
קטגוריה:יוון העתיקה: מדע ומתמטיקה
קטגוריה:ספרי המאה ה-3 לפנה"ס
מכ"ם תלת-ממדי

מכ"ם תלת-ממדי מספק כיסוי מכ"ם בשלושה ממדים, שלא כמו המכ"ם הדו-ממדי הנפוץ יותר. בעוד המכ"ם הדו-ממדי הרגיל מספק מרחק ואזימוט, המכ"ם התלת-ממדי מספק גם מידע על זווית ההגבהה של המטרה, בנוסף לטווח ואזימוט. שימושים למכ"ם זה כוללים ניטור מזג אוויר, הגנה והתרעה.

==טכניקות של מכ"ם תלת-ממדי==
דיאגרמה של מכ"ם דו-ממדי טיפוסי
דיאגרמה של מכ"ם תלת-ממדי טיפוסי, שילוב של תנועת סריקה אלקטרונית אנכית ותנועת סיבוב אופקית מכנית של אלומות מכ"ם צרות
מכ"ם אלומות מונחות שולח אלומה צרה בתבנית סריקה אופיינית כדי לצייר תמונה תלת-ממדית. מכ"מים כאלה בדרך כלל משתמשים בשילוב של טכנולוגיית סריקה אלקטרונית וסריקה מכנית.

מכ"ם ערימת אלומות. באיור ניתן להבחין בסדרה של זני אנטנה בגבהים שונים. כל זן מזין אלומה לאנטנה בזווית הגבהה שונה מעט, וכך מתעצבת "ערימה" של אלומות באזימוט מסוים וזוויות הגבהה שונות.
מכ"ם ערמת אלומות שולח מספר אלומות בכמה זוויות הגבהה שונות. באמצעות השוואת עוצמת החזרות מכל אלומה, זווית ההגבהה של המטרה ניתנת להסקה. דוגמה למכ"ם ערימת אלומות הוא ה-ARSR-4. במכ"מים כאלה אנטנה יחידה מקבלת אלומות מסדרה של זני אנטנה המסודרים לאורך עמודה אנכית. לכל זן מקלט אחר, וביחד עם האנטנה כל סט אנטנה/זן/מקלט מהווה ערוץ שונה של קליטת המידע על מיקום עצמים במרחב. הבדלי ההגבהה של האלומות השונות נקבעים על ידי רוחב כל אלומה ומספר האלומות, כך שהאלומות יחפפו במעט. באופן זה מערכת המכ"ם מקבלת סט של מדידות של אמפליטודות בהגבהות שונות, וכך ניתן להסיק את זווית הגבהתם וגובהם של עצמים בדיוק רב בהרבה מאשר רוחבם האופייני של אלומות מכ"ם. מכ"מים כאלו נמצאים בשימוש אזרחי, כדי להתריע על שינויים חריגים במיקומם של מטוסים (כאמצעי למניעת התנגשויות), ופחות בשימוש צבאי, עקב מורכבות תלות שטח חתך המכ"ם של מטוסים בזווית פגיעת האלומה (שכן מטוסים מודרניים מתוכננים עם תצורות חמקניות חלקיות או מלאות), שעשויה לפגוע באפקטיביות חישוב ההגבהה.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מכ"ם
Life Happens

Life Happens הוא מיני אלבום של הזמרת הישראלית אסתר רדא. המיני אלבום, שיצא להורדה חינמית ברשת בטרם יציאתו הרשמית להפצה מסחרית, זכה להצלחה מסחרית רבה לאחר ששיר הנושא מתוכו, Life Happens, נכנס לפלייליסט גלגלצ.

האלבום כולל 4 רצועות (מיני אלבום) אשר נכתבו והולחנו על ידי רדא עצמה, את האלבום הפיקו סאבו וקותי והוא זכה לתשבחות רבות.

==סינגלים==
ב-4 בדצמבר 2012, מעט לפני שחרור המיני אלבום, רדא שחררה את הסינגל הראשי מהאלבום, Life Happens. הסינגל זכה להצלחה מפתיעה והשמעות רבות ברדיו, כולל דירוג במקום הראשון במצעד השבועי של גלגלצ, כחצי שנה לאחר שחרור המיני אלבום. הקליפ לשיר, בבימוי גל מוג'ה, שוחרר ב-28 באפריל 2013 וזכה גם הוא להצלחה. הוא זכה בתואר "קליפ השנה" לפי אתר Mako, ואף שודר בתחנות MTV באירופה וVH-1 באנגליה.

ב-9 בינואר 2013 שוחרר הסינגל השני, Anything From You.

ב-26 בפברואר 2013 שוחרר הסינגל השלישי, Could it Be. גם סינגל הזה זכה להצלחה ולהשמעות רבות והתמקם במקום החמישי במצעד השבועי של גלגלצ.

==רשימת רצועות==

==קישורים חיצוניים==

* 
* 

==הערות שוליים==

קטגוריה:מיני-אלבומי בכורה מ-2013
פעילות על-טבעית: המסומנים

פעילות על-טבעית: המסומנים (באנגלית: Paranormal Activity: The Marked Ones) הוא סרט אימה על-טבעי אמריקאי, החמישי בסדרת סרטי פעילות על-טבעית. הסרט נכתב ובוים על ידי כריסטופר ב. לאנדון. הסרט יצא לבתי הקולנוע בינואר 2014. הסרט הוא ספין אוף של זכיינית הסרט המקורי.

== עלילה ==
הסיפור מתחיל בחודש יוני 2012, במסיבה באוקסנרד, קליפורניה. לאחר שאישה מתה בדירה מתחת לזו שהתקיימה בה המסיבה, כמה מהחוגגים לקחו מצלמה כדי לראות ולחקור את מה שקרה. הם מגלים פריטים הקשורים לטקסי כישוף, וגם את הקלטות שהיו חסרות בפעילות על-טבעית 3. כאשר ג'סי (אנדרו ג'ייקובס), מגלה סימן של נשיכה בלתי-אנושית על הזרוע שלו, כוחות מוזרים מתחילים לרדוף אחריו בזמן שמקרוביו של ג'סי מנסים להציל אותו.

== צוות השחקנים ==
*אנדרו ג'ייקובס - ג'סי
*ריצ'רד קברל - ארתורו
*קארלוס פראטס - אוסקר
*גבריאלה וולש - מריסול
*מולי אפריים - אלי ריי
*קלואי קסנג'רי - קייטי הצעירה
*ג'סיקה טיילר בראון - קריסטי הצעירה
* אנה האצ'יסון - ג'ולס לודן
* פרן קרנז - מרטי מיקלסקי
* ג'סי ויליאמס - הולדן מקרה
* ריצ'רד ג'נקינס - ריצ'רד סיטרסון
* בראדלי ויטפורד - סטיב האדלי
* בריאן וייט - דניאל טרומן
* איימי אקר - ונדי לין

== הפקה ==
הסרט הוכרז עוד באפריל 2012, ונמסר כי יהיה סרט המשך בזכויות היוצרים של הסרט פעילות על-טבעית 4, אולם את ההכרזה היה ניתן לראות רק בבתי הקולנוע. למרות שהסרט יהיה בעיקר לשוק הלטיני, הוא לא יהיה בשפה הספרדית. כריסטופר לאנדון, מי שכתב את התסריט של שלושת הסרטים הקודמים בסדרה: פעילות על-טבעית 2, פעילות על-טבעית 3 ופעילות על-טבעית 4, הוכרז כזה שיכתוב ויביים את הסרט, שמתואר כ"בן דוד" של הסדרה, בניגוד להמשך ישיר או פרי-קוול. הכוונה היא שעלילת הסרט דומה לעלילות הקודמות, אולם המאורעות והשחקנים ברובם הם שחקנים שונים. אם כן המאורעות החדשים מתרחשים בצמוד לעלילת הסרט הרביעי, השחקן הראשי ג'סי בסופו של הסרט נרצח בידי הישות אשר רודפת אותו ובמקביל בפעילות על טבעית 4 אותה ישות הורגת גם את השחקנים המשניים כך שהעלילות מתרחשות במקביל.

== יציאת הסרט ==
פעילות על-טבעית: המסומנים יצא לאקרנים ב-3 בינואר 2014 בבתי הקולנוע בארצות הברית וקנדה. בישראל יצא לבתי הקולנוע ב-9 בינואר 2014. תאריך השחרור נדחה לינואר בשל כך שההפקה והעריכה של הסרט ארוכים יותר משל הסרטים הקודמים בסדרה.

== ראו גם ==
*פעילות על-טבעית (סדרת סרטים)

== קישורים חיצוניים ==
* 

* [http://www.paranormalmovie.co.uk/ אתר הסרט] פעילות על-טבעית: המסומנים
* דור בביוף, ״[https://web.archive.org/web/20140214023807/http://peopleofthebook.co.il/books/2024 בום שניצל: המתיחה של ״פעילות על טבעית: המסומנים״ מפחידה יותר מהסרט עצמו]״, אתר אנשי הספר, 9 בינואר 2014.

קטגוריה:סרטי 2014
קטגוריה:סרטי אימה מ-2014
קטגוריה:סרטי אימה אמריקאיים
קטגוריה:סרטי פנטזיה
קטגוריה:פעילות על-טבעית
קטגוריה:סרטי המשך אמריקאיים
קטגוריה:סרטי בלאמהאוס הפקות
קטגוריה:סרטי אימה על-טבעיים אמריקאיים